એનઆરજી ડેસ્કઃ બ્રિટન, સાઉથ આફ્રિકા અને સ્વિડનમાં ભારે ચર્ચા જગાવનાર મૂળ ગુજરાતી અને બ્રિટનના જાણીતા લોહાણા પરિવારની એન્ની દેવાની મર્ડર કેસમાં વધુ એક વળાંક આવ્યો છે. નવેમ્બર, 2010માં એન્ની દેવાણી અને યુરોપના અબજોપતિ એનઆરઆઇ શ્રિયાન દેવાની સાથે થયા હતા. લગ્ન બાદ તેઓ હનીમૂન માટે સાઉથ આફ્રિકા ગયા હતા. જ્યાં આ પતિ-પત્નીનું કાર સહિત અપહરણ કરવામાં આવ્યું હતું. ડ્રાઇવરે ચાલુ કારમાંથી શ્રિયાનને બહાર ફેંકી દીધો હતો, ત્યારબાદ 14 નવેમ્બરના રોજ એન્નીની લાશ કારમાંથી મળી આવી હતી. એન્નીની હત્યાનો આરોપ તેના પતિ શ્રિયાન ઉપર છે. એન્ની પરિવારે દાવો કર્યો હતો કે, શ્રિયાન હોમોસેક્સ્યુઅલ છે અને તેને આ વાત છૂપાવવા માટે એન્નીની હત્યા કરી હતી.